बीएड कॉलेजों को बढ़ाना होगा 500 वर्ग मीटर बिल्टअप एरिया
प्रदेशके समस्त बीएड कॉलेजों को 30 मई तक 500 वर्ग मीटर बिल्टअप एरिया बढ़ा हुआ दिखाना होगा। साथ ही पिछले सत्र की तुलना में डबल फैकल्टी की व्यवस्था 29 फरवरी तक करनी होगी।
इस संबंध में एनसीटीई के रीजनल डायरेक्टर डाॅ. एस.के. चौहान ने सभी कॉलेजों को दिशा-निर्देश जारी कर दिए है। इन दिशा-निर्देशों के अनुसार इस बार इन कॉलेजों को आठ लाख रुपए की जगह 12 लाख रुपए की एफडीआर देनी होगी। बिल्डअप एरिया 1500 की जगह 2000 दर्शाना होगा। बीएड कोर्स के लिए पहले प्राचार्य सहित आठ की फैकल्टी होती थी। अब ये 15 दर्शानी होंगी। प्रदेश में 900 से अधिक बीएड कॉलेज संचालित हो रहे हैं।
ऐसा क्यों | दरअसलइस सत्र से बीएड की पढ़ाई दो साल की हो गई है। ऐसे में एनसीटीई ने बिल्टअप एरिया की दरकार बढ़ाई और फैकल्टी डबल की है ताकि बढ़े हुए छात्रों को बेहतर शिक्षा मिल सकें। इससे पूर्व संसाधन बढ़ाने की तिथियों पर काफी विवाद चला। कॉलेज संचालक ये तर्क देते रहे कि इसी सत्र में संसाधन डबल क्यों किया जाए, जबकि जरूरत तो अगले सत्र में पड़नी है। ऐसे में एनसीटीई ने बिल्टअप एरिया में 30 मई तक राहत दी, जबकि शिक्षक नियुक्ति फरवरी तक करने के निर्देश दिए हंै।
अब बीएड कॉलेज में ये-ये होना चाहिए
>प्रत्येक 50 विद्यार्थियों के लिए एक कक्षा कक्ष
> एक बहु प्रयोजन हॉल, 200 विद्यार्थियों के बैठने की व्यवस्था हो, ये 2000 वर्ग फुट हो।
> पुस्तकालय वाचनालय कक्ष, सूचना प्रौद्योगिकी संसाधन केंद्र
> पाठ्यचर्या प्रयोगशाला, कला और शिल्प संसाधन केंद्र
> स्वास्थ्य और शारीरिक शिक्षा केंद्र, योग शिक्षा समेत
प्रिंसीपल कार्यालय, स्टाफ कक्ष, प्रशासनिक कार्यालय आगंतुक कक्ष
> पुरुष और महिला विद्यार्थियों के अलग-अलग कॉमन हॉल
> सेमीनार कक्ष, कैंटीन, प्रसाधन सुविधाएं, पार्किंग स्थल, दो स्टोर कक्ष, बहुप्रयोजन क्रीड़ा स्थल, अतिरिक्त आवास के लिए खुली जगह शामिल
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva mag_Deva hin_Deva hin_Deva